સરખેજ- ગાંધીનગર હાઈવે પર ગાંધીનગર શહેરની અંદર પ્રવેશવા માટે સૌ પહેલો ગ-રોડ આવી જાય છે. અહીંથી જીઆઈડીસી વિસ્તાર સુધી સડસડાટ જઈ શકાય છે. ખ રોડ પર કેપિટલ રેલ્વે સ્ટેશનનો વિકાસ કરવામાં આવી રહ્યો છે. તથા અહીં ફાઈવ સ્ટાર હોટેલ બની રહી છે. મહાત્મા મંદિર પણ અહીં આવેલુ છે. જ્યાં રાષ્ટ્રીય અને આંતરરાષ્ટ્રીય કક્ષાના સેમિનારો યોજાતા રહે છે. ઉપરાંત વાયબ્રન્ટ ગુજરાત પણ અહીં દર બે વર્ષે યોજાય છે. વાયબ્રન્ટ ઉપરાંત દેશ-વિદેશના નેતાઓ અને મુલાકાતીઓ અહીં કાર્યક્રમમાં આવે છે તે સમયે ખ-રોડને જાહેર જનતા માટે બંધ કરી દેવામાં આવે છે અને આ રોડ પરના ટ્રાફિકને ડાયવર્ટ કરી દેવાતો હોય છે. ખ-રોડ આગામી દિવસોમાં મહાત્મા મંદિરના કારણે વીઆઈપી રોડ બની જશે. મહાત્મા મંદિરમાં જ્યારે જ્યારે વૈશ્વિક કક્ષાના સેમિનાર યોજાશે ત્યારે અમદાવાદથી ગાંધીનગર આવતાં ટ્રાફિકને આ ગ-રોડથી જ અંદર ડાયવર્ટ કરવામાં આવે તો એસજી હાઈવેથી ગાંધીનગર તરફ આવતા ટ્રાફિકનું ભારણ રોડ પર ઘટી શકે.